Euroopa börsid on valdavalt rohelised - Äripäev
Euroopa börsid on valdavalt rohelised
04. november 2011, 11:26
Romet Kreek 04. november 2011, 11:26
Euroopa aktsiaturud on valdavalt tõusmas, kuna Kreeka vähendas korratu maksujõuetuse riski loobudes referendumist.
Prantsuse luksuskaupade tootja Hermes Internationali aktsia tõusis 0,6 protsenti, 246,10 eurole. Ettevõte tõstis kogu aasta käibeprognoosi. Maailma suurima tsemenditootja Lafarge aktsia rallis 5,6 protsenti, 31,085 eurole.
Ettevõte teenis kolmandas kvartalis analüütikute prognoositust suurema kasumi. Seevastu Saksamaa suuruselt teise panga Commerzbanki aktsia hind langes 5,5 protsenti, 1,675 eurole. Pank teatas oodatust suuremast kvartalikahjumist, kuna kandis maha Kreeka valitsuse võlakirjade väärtust.
Euro Stoxx 50 indeks tõusis 0,4 protsenti, Suurbritannia 0,5 protsenti, Prantsusmaa 0,3 protsenti, Hispaania 0,7 protsenti, Itaalia 0,5 protsenti ja Rootsi 0,3 protsenti. Saksamaa aktsiaturg aga langes 0,4 protsenti.
URL: http://www.aripaev.ee/uudised/2011/11/04/euroopa-borsid-on-valdavalt-rohelised